फुट ओवरब्रिज नहीं, जान जोखिम में डालकर जाते हैं दूसरे प्लेटफॉर्म पर
कस्बेके रेलवे स्टेशन की ऊंचाई बढ़ा देने और फुटओवर ब्रिज नहीं होने के कारण लोगों को एक प्लेटफॉर्म से दूसरे प्लेटफॉर्म पर जाने के लिए काफी परेशानी का सामना करना पड़ रहा है। प्लेटफॉर्म नंबर एक की ऊंचाई बढ़ा दी है। जिसके कारण महिलाओं और विकलांगों को उतरने और चढ़ने में भारी परेशानी होती है। स्टेशन पर फुटओवर ब्रिज भी नहीं होना एक बड़ी समस्या लोगों के लिए है।
लोग जल्दबाजी में ट्रेन पकड़ने के लिए बिना देखे पटरियों को पार करते हैं, जिसके कारण कई हादसे भी स्टेशन पर हो चुके हैं। पिछले 6 माह में 4 लोग अपनी जान गवां बैठे हैं। दो युवक ट्रेनों से घायल हो चुके हैं, परन्तु रेलवे प्रशासन का ध्यान कभी मोड़क स्टेशन की ओर नहीं गया। कई बार स्थानीय लोगों ने डीआरएम रेलवे मंत्री क्षेत्रीय सांसद विधायक को ओवरब्रिज के लिए पत्र लिख दिए हैं, परन्तु किसी भी अधिकारी या जनप्रतिनिधि ने इस बड़ी समस्या की ओर ध्यान नहीं दिया।
सरपंच ममता मेवाड़ा ने बताया कि जल्द ही पंचायत की ओर से एक दल डीआरएम से मिलेगा, जिसमें स्टेशन पर ब्रिज सवारी गाडिय़ां को मोड़क में रोकने, टिकट खिड़की बढ़वाने, प्लेटफॉर्म नंबर दो की ऊंचाई बढ़वाने की मांग की जाएगी।
मोड़क स्टेशन। जान जोखिम में डालकर रेल की पटरी पार करते लोग।
hin_Deva hin_Deva hin_Deva hin_Deva hin_Deva